Ir-Regolament tal-Kummissjoni (KE) Nru 1938/2002
tat-30 ta’ Ottubru 2002
li jemenda r-Regolament (KEE) Nru 2273/93 li jiddetermina ċ-ċentri ta’ intervent għaċ-ċereali
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [1], kif l-aħħar emendat mir-Regolament tal-Kummissjoni (KE) Nru 1666/2000 [2], u partikolarment l-Artikolu 5 tiegħu,
Billi:
(1) Iċ-ċentri ta’ intervent huma stabbiliti fl-Anness mar-Regolament tal-Kummissjoni (KEE) Nru 2273/93 [3], kif l-aħħar emendat mir-Regolament (KE) Nru 1792/2001 [4]. Xi Stati Membri talbu bidliet għal uħud minn dawn iċ-ċentri.
(2) Ir-Regolament (KEE) Nru 2273/93 għandu jiġi emendat skond hekk.
(3) Il-miżuri provduti f’dan ir-Regolament huma konformi ma’ l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
L-Artikolu 1
L-Anness mar-Regolament (KEE) Nru 2273/93 huwa emendat skond l-Anness ma dan ir-Regolament.
L-Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussel, fit-30 ta’ Ottubru 2002.